出窠兄弟、朋友道里▲李守白重彩画《荷塘趣事》 95X89CM 2011年
北京人形容与自己从小辣一道白相、一同长大个好朋友为“发小”。依上海人个讲法，搿样子个朋友叫“出窠兄弟”。还是相当生动个，从一只窠里孵出来个、情同手足个朋友当然可以拜为兄弟。
▲李守白重彩画《跳山羊》62X50CM 2008年
好像有点重男轻女，只有出窠兄弟，还呒没听到过出窠姐妹。我个出窠兄弟里是有交关女同学个。阿拉是从一个小学里走出来个。学堂个旧名称是磐石私立小学，新校名是卢湾区重庆南路第二小学。简称，重二。
▲李守白重彩画《忆》137X70CM 2006年
经过半个多世纪个变迁，重二变成过中学，又变成过聋哑人学校。最后退出历史舞台，只有老个教育楼还矗立辣重庆路上。人去楼空了。出窠兄弟姐妹几十年里一直呒没间断过联系。常常碰头个有十几个，重大节日可以聚起几十个。
前一个重大节日是兄弟姐妹大家都60岁了。大家一道来吃生日蛋糕唱生日歌。上一个重大节日是相互之间已经认识60年了。也就是讲，大家跨进同一所小学一道读书有了一个甲子个岁月了。大家都活到67岁了。下一个重大节日是出窠兄弟姐妹一道来做70大寿。出席要胸佩官方派司，证件即是“老人卡”。最佳